CELEX: 32015D0441
Language: hr
Date: 2015-03-16 00:00:00
Title: Odluka Vijeća (ZVSP) 2015/441 od 16. ožujka 2015. o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije

17.3.2015   
            
            
               HR
            
            
               Službeni list Europske unije
            
            
               L 72/37
            
         ODLUKA VIJEĆA (ZVSP) 2015/441
   od 16. ožujka 2015.
   o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 15. veljače 2010. donijelo Odluku 2010/96/ZVSP (1). Mandat vojne misije EU-a završava 31. ožujka 2015.
            
         
               (2)
            
            
               Briselska konferencija o Somaliji održana 16. rujna 2013. postavila je temelje Paktu za Somaliju te aktivirala mehanizam za koordinaciju i somalijsko sudjelovanje putem somalijske radne skupine „New Deal”.
            
         
               (3)
            
            
               Tijekom međunarodnog sastanka kojeg su zajednički domaćini bili Ujedinjena Kraljevina i Somalija, održanog u Londonu 18. rujna 2014., Savezna vlada opisala je putanju Ministarstva obrane u razvoju somalijske narodnu vojsku do 2019. te njezine neposredne potrebe.
            
         
               (4)
            
            
               Slijedom strateškog preispitivanja u listopadu 2014., mandat vojne misije EU-a trebalo bi produljiti do 31. prosinca 2016.
            
         
               (5)
            
            
               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi ni u provedbi odluka i djelovanja Unije koji imaju obrambeno značenje. Danska ne sudjeluje u provedbi ove Odluke te stoga ne sudjeluje u financiranju ove misije.
            
         
               (6)
            
            
               Mandat vojne misije EU-a trebalo bi dodatno produljiti uz prilagođeni mandat,
            
         DONIJELO JE OVU ODLUKU:
   Članak 1.
   Odluka 2010/96/ZVSP mijenja se kako slijedi:
   
               1.
            
            
               U članku 1. stavak 2. zamjenjuje se sljedećim:
               „2.   Radi postizanja ciljeva određenih u stavku 1., vojna misija EU-a provodi se u Somaliji u cilju pospješivanja uspostavljanja institucija u obrambenom sektoru davanjem strateških savjeta, kao i izravne potpore somalijskoj narodnoj vojsci putem osposobljavanja i mentorstva. Vojna misija EU-a također je spremna, u okviru svojih sredstava i mogućnosti, pružiti potporu drugim akterima Unije u provedbi njihovih mandata u obrambenom i sigurnosnom području u Somaliji.”.
         
               2.
            
            
               Članak 3. zamjenjuje se sljedećim:
               „Članak 3.
               Određivanje zapovjedništva misije
               1.   Zapovjedništvo misije nalazi se u Somaliji, u mogadiškoj međunarodnoj zračnoj luci u Mogadishu. Ono izvršava funkciju operativnog zapovjedništva i zapovjedništva snaga.
               2.   Zapovjedništvo misije uključuje ured za podršku i vezu u Nairobiju te jedinicu za podršku u Bruxellesu.”.
         
               3.
            
            
               U članku 7. stavak 4. zamjenjuje se sljedećim:
               „4.   Vojna misija EU-a djeluje, u okviru svojih mogućnosti, u bliskoj suradnji s drugim međunarodnim akterima u regiji, osobito s Ujedinjenim narodima i AMISOM-om, u skladu s dogovorenim zahtjevima Nacionalne vlade Somalije.”.
         
               4.
            
            
               U članku 10. dodaje se sljedeći stavak:
               „5.   Financijski referentni iznos za zajedničke troškove vojne misije EU-a za razdoblje od 1. travnja 2015. do 31. prosinca 2016. iznosi 17 507 399EUR. Postotak tog referentnog iznosa navedenog u članku 25. stavku 1. ATHENA-e je 30 %, a postotak za obveze iz članka 32. stavka 3. ATHENA-e je 90 %.”.
         
               5.
            
            
               umeće se sljedeći članak:
               „Članak 10.b
               Projektna jedinica
               1.   Vojna misija EU-a sadrži projektnu jedinicu za utvrđivanje i provedbu projekata koju bi trebale financirati države članice ili treće države i koje su usklađene s ciljevima misije te doprinose ostvarenju mandata.
               2.   Podložno stavku 3., zapovjednik misije EU-a ovlašten je zatražiti financijske doprinose država članica ili trećih država radi provedbe projekata koji na dosljedan način nadopunjuju druga djelovanja misije. U tom slučaju zapovjednik misije EU-a s tim državama sklapa aranžman koji osobito obuhvaća posebne postupke za postupanje sa svim pritužbama trećih stranaka u pogledu štete koja je nastala kao posljedica djelovanja ili nedjelovanja zapovjednika misije EU-a prilikom korištenja financijskih sredstava koje su osigurale te države.
               Ni Unija ni VP ni pod kojim okolnostima ne odgovaraju državama koje daju doprinose za posljedice djelovanja ili nedjelovanja zapovjednika misije prilikom korištenja financijskih sredstava tih država.
               3.   PSO odlučuje o prihvaćanju financijskog doprinosa trećih država projektnoj jedinici.”.
         
               6.
            
            
               Članak 11. mijenja se kako slijedi: stavcima 1., 2. i 3. „Odluka Vijeća 2011/292/EU” zamjenjuje se s „Odluka Vijeća 2013/488/EU”;
               
                           (a)
                        
                        
                           U stavku 1. uvodni dio zamjenjuje se s „VP je ovlašten trećim državama povezanima s ovom Odlukom, prema potrebi i u skladu s potrebama Misije, dostaviti klasificirane podatke EU-a izrađene za potrebe misije, u skladu s Odlukom Vijeća 2013/488/EU (2):
                        
                     
                           (b)
                        
                        
                           u stavcima 2. i 3. riječi „Odlukom 2011/292/EU” zamjenjuju se riječima „Odlukom 2013/488/EU”
                        
                     
         
               7.
            
            
               U članku12. stavci 2. i 3. zamjenjuju se sljedećim:
               „2.   Mandat vojne misije EU-a završava 31. prosinca 2016.
               3.   Ova Odluka stavlja se izvan snage od datuma zatvaranja zapovjedništva EU-a, ureda za vezu i podršku u Nairobiju te jedinice za podršku u Bruxellesu, u skladu s planovima koji su odobreni za završetak vojne misije EU-a i ne dovodeći u pitanje postupke iz ATHENA-e u pogledu revizije i financijskog izvještavanja povezanog s vojnom misijom EU-a.”.
         Članak 2.
   Ova Odluka stupa na snagu na dan donošenja.
   Primjenjuje se od 1. travnja 2015.
   
      Sastavljeno u Bruxellesu 16. ožujka 2015.
      
         
            Za Vijeće
         
         
            Predsjednika
         
         F. MOGHERINI
      
   
   
      (1)  Odluka Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (SL L 44, 19.2.2010., str. 16.).
   
      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).”;